title: Εκτελεστικός κανονισμός (ΕΕ) 2017/285 της Επιτροπής, της 15ης Φεβρουαρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               18.2.2017

               EL

               Επίσημη Εφημερίδα της Ευρωπαϊκής Ένωσης

               L 42/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/285 ΤΗΣ ΕΠΙΤΡΟΠΉΣ
   της 15ης Φεβρουαρίου 2017
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:

               (1)

               Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2017.

            Για την Επιτροπή,

            εξ ονόματος του Προέδρου,

         Stephen QUEST

            Γενικός Διευθυντής

            Γενική Διεύθυνση Φορολογίας και Τελωνειακής Ένωσης

      (1)  ΕΕ L 269 της 10.10.2013, σ. 1

      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Τηλεχειριζόμενο ελικόπτερο με πολλαπλούς έλικες (ονομαζόμενο και «μη επανδρωμένο αεροσκάφος») με μήκος διαγωνίου 35 cm και βάρος 1 030  g μαζί με μονάδα τηλεχειρισμού σε συσκευασία προς λιανική πώληση.
                  Το ελικόπτερο διαθέτει σύστημα για τη διατήρηση της σταθερότητας, ασύρματη σύνδεση σε δίκτυο και μονάδα παγκόσμιου συστήματος εντοπισμού θέσης (GPS). Η μέγιστη ταχύτητα πτήσης είναι περίπου 54 km/h και ο χρόνος πτήσης είναι 25 λεπτά.
                  Η μονάδα τηλεχειρισμού λειτουργεί σε συχνότητα 2,4 GHz και τροφοδοτείται από 4 μπαταρίες.
                  Το ελικόπτερο μπορεί να ελέγχεται από τη μονάδα τηλεχειρισμού (σε ανοικτό χώρο) σε απόσταση έως και 1 000  m.

                  8802 11 00

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8802  και 8802 11 00 .
                  Καθώς το ελικόπτερο είναι εφοδιασμένο με συστήματα προηγμένης τεχνολογίας για την πτήση και η μέγιστη ταχύτητά του είναι αρκετά υψηλή, δεν μπορεί να θεωρηθεί παιχνίδι κατά την έννοια της κλάσης 9503 .
                  Το ελικόπτερο πρέπει επομένως να καταταχθεί στον κωδικό ΣΟ 8802 11 00  ως ελικόπτερο με βάρος χωρίς φορτίο που δεν υπερβαίνει τα 2 000  kg.


title: Εκτελεστικός κανονισμός (ΕΕ) 2016/199 της Επιτροπής, της 9ης Φεβρουαρίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Mojama de Isla Cristina (ΠΓΕ)]

text:
               16.2.2016

               EL

               Επίσημη Εφημερίδα της Ευρωπαϊκής Ένωσης

               L 39/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/199 ΤΗΣ ΕΠΙΤΡΟΠΉΣ
   της 9ης Φεβρουαρίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Mojama de Isla Cristina (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ισπανία για την καταχώριση της ονομασίας «Mojama de Isla Cristina» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι καμία δήλωση ένστασης δεν έχει κοινοποιηθεί στην Επιτροπή βάσει του άρθρου 51 του κανονισμού (ΕΕ) αριθ. 1151/2012, η ονομασία «Mojama de Isla Cristina» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Mojama de Isla Cristina» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.7. Νωπά ψάρια, μαλάκια και μαλακόστρακα και προϊόντα αυτών, του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Φεβρουαρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 323 της 1.10.2015, σ. 11.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2017/119 της Επιτροπής, της 13ης Ιανουαρίου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Speck Alto Adige / Südtiroler Markenspeck / Südtiroler Speck (ΠΓΕ)]

text:
               25.1.2017

               EL

               Επίσημη Εφημερίδα της Ευρωπαϊκής Ένωσης

               L 19/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/119 ΤΗΣ ΕΠΙΤΡΟΠΉΣ
   της 13ης Ιανουαρίου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Speck Alto Adige / Südtiroler Markenspeck / Südtiroler Speck (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Speck Alto Adige»/«Südtiroler Markenspeck»/«Südtiroler Speck», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (2), όπως τροποποιήθηκε με τον εκτελεστικό κανονισμό (ΕΕ) αριθ. 1364/2011 της Επιτροπής (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Speck Alto Adige»/«Südtiroler Markenspeck»/«Südtiroler Speck» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιανουαρίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (ΕΕ L 148 της 21.6.1996, σ. 1).

      (3)  Εκτελεστικός κανονισμός (ΕΕ) αριθ. 1364/2011 της Επιτροπής, της 19ης Δεκεμβρίου 2011, για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Speck Alto Adige/Südtiroler Markenspeck/Südtiroler Speck (ΠΓΕ)] (ΕΕ L 341 της 22.12.2011, σ. 25).

      (4)  ΕΕ C 334 της 10.9.2016, σ. 9.


title: Εκτελεστικός κανονισμός (ΕΕ) αριθ. 1335/2011 της Επιτροπής, της 19ης Δεκεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.12.2011

               EL

               Επίσημη Εφημερίδα της Ευρωπαϊκής Ένωσης

               L 336/72

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1335/2011 ΤΗΣ ΕΠΙΤΡΟΠΉΣ
   της 19ης Δεκεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 20 Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  60,1

                  MA

                  72,9

                  TN

                  88,5

                  TR

                  106,7

                  ZZ

                  82,1

                  0707 00 05

                  TR

                  119,2

                  ZZ

                  119,2

                  0709 90 70

                  MA

                  42,8

                  TR

                  147,9

                  ZZ

                  95,4

                  0805 10 20

                  AR

                  41,5

                  BR

                  39,7

                  CL

                  30,5

                  MA

                  56,0

                  TR

                  58,3

                  ZA

                  54,3

                  ZZ

                  46,7

                  0805 20 10

                  MA

                  70,9

                  TR

                  79,7

                  ZZ

                  75,3

                  0805 20 30, 0805 20 50, 0805 20 70, 0805 20 90

                  IL

                  84,4

                  TR

                  84,8

                  ZZ

                  84,6

                  0805 50 10

                  AR

                  52,9

                  TR

                  49,1

                  ZZ

                  51,0

                  0808 10 80

                  CA

                  112,8

                  US

                  108,1

                  ZZ

                  110,5

                  0808 20 50

                  CN

                  69,3

                  ZZ

                  69,3

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1074/2012 της Επιτροπής, της 15ης Νοεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               16.11.2012

               EL

               Επίσημη Εφημερίδα της Ευρωπαϊκής Ένωσης

               L 319/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1074/2012 ΤΗΣ ΕΠΙΤΡΟΠΉΣ
   της 15ης Νοεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Νοεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  39,0

                  MA

                  47,0

                  TR

                  65,6

                  ZZ

                  50,5

                  0707 00 05

                  AL

                  56,4

                  EG

                  140,2

                  MK

                  42,0

                  TR

                  81,0

                  ZZ

                  79,9

                  0709 93 10

                  MA

                  135,3

                  TR

                  110,7

                  ZZ

                  123,0

                  0805 20 10

                  MA

                  139,0

                  ZA

                  144,8

                  ZZ

                  141,9

                  0805 20 30, 0805 20 50, 0805 20 70, 0805 20 90

                  HR

                  41,4

                  TR

                  82,4

                  ZA

                  194,4

                  ZZ

                  106,1

                  0805 50 10

                  AR

                  57,4

                  TR

                  88,7

                  ZA

                  59,8

                  ZZ

                  68,6

                  0806 10 10

                  BR

                  268,8

                  LB

                  256,5

                  PE

                  327,4

                  TR

                  160,7

                  US

                  289,6

                  ZZ

                  260,6

                  0808 10 80

                  CA

                  157,0

                  CL

                  151,2

                  CN

                  79,8

                  MK

                  36,9

                  NZ

                  162,5

                  US

                  193,7

                  ZA

                  147,7

                  ZZ

                  132,7

                  0808 30 90

                  CN

                  47,4

                  TR

                  105,8

                  ZZ

                  76,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/779 της Επιτροπής, της 4ης Μαΐου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               5.5.2017

               EL

               Επίσημη Εφημερίδα της Ευρωπαϊκής Ένωσης

               L 116/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/779 ΤΗΣ ΕΠΙΤΡΟΠΉΣ
   της 4ης Μαΐου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Μαΐου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  223,3

                  MA

                  83,3

                  TR

                  97,0

                  ZZ

                  134,5

                  0707 00 05

                  MA

                  79,4

                  TR

                  125,0

                  ZZ

                  102,2

                  0709 93 10

                  TR

                  140,7

                  ZZ

                  140,7

                  0805 10 22 , 0805 10 24 , 0805 10 28

                  EG

                  51,0

                  IL

                  80,7

                  MA

                  65,6

                  TR

                  65,5

                  ZZ

                  65,7

                  0805 50 10

                  TR

                  61,0

                  ZZ

                  61,0

                  0808 10 80

                  AR

                  88,6

                  BR

                  115,1

                  CL

                  125,8

                  NZ

                  141,7

                  ZA

                  105,1

                  ZZ

                  115,3

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/988 της Επιτροπής, της 6ης Ιουνίου 2017, για τον καθορισμό εκτελεστικών τεχνικών προτύπων όσον αφορά τυποποιημένα έντυπα, υποδείγματα και διαδικασίες για τις ρυθμίσεις συνεργασίας σχετικά με τόπο διαπραγμάτευσης του οποίου η λειτουργία έχει ουσιώδη σημασία σε ένα κράτος μέλος υποδοχής (Κείμενο που παρουσιάζει ενδιαφέρον για τον ΕΟΧ )

text:
                  13.6.2017

                  EL

                  Επίσημη Εφημερίδα της Ευρωπαϊκής Ένωσης

                  L 149/3

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/988 ΤΗΣ ΕΠΙΤΡΟΠΉΣ
      της 6ης Ιουνίου 2017
      για τον καθορισμό εκτελεστικών τεχνικών προτύπων όσον αφορά τυποποιημένα έντυπα, υποδείγματα και διαδικασίες για τις ρυθμίσεις συνεργασίας σχετικά με τόπο διαπραγμάτευσης του οποίου η λειτουργία έχει ουσιώδη σημασία σε ένα κράτος μέλος υποδοχής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (1), και ιδίως το άρθρο 79 παράγραφος 9,
      Εκτιμώντας τα ακόλουθα:

                  (1)

                  Προκειμένου να δοθεί η δυνατότητα στις αρμόδιες αρχές των κρατών μελών καταγωγής και υποδοχής να εκτελούν αποτελεσματικά τα καθήκοντά τους δυνάμει της οδηγίας 2014/65/ΕΕ σε σχέση με τη λειτουργία ενός τόπου διαπραγμάτευσης που έχει αποκτήσει ουσιώδη σημασία για το κράτος μέλος υποδοχής, είναι σημαντικό να διευκολυνθεί η συνεργασία μεταξύ των εν λόγω αρχών, με την παροχή τυποποιημένων εντύπων, υποδειγμάτων και διαδικασιών για την καθιέρωση ανάλογων ρυθμίσεων συνεργασίας.

                  (2)

                  Οι αρμόδιες αρχές θα πρέπει να χρησιμοποιούν τυποποιημένα έντυπα, υποδείγματα και διαδικασίες ως βάση για τις ρυθμίσεις συνεργασίας τους, αλλά θα πρέπει να είναι σε θέση να τα προσαρμόζουν, με τη μορφή διμερών ή πολυμερών συμφωνιών, στις συγκεκριμένες περιστάσεις της κάθε περίπτωσης, προκειμένου να καθοριστεί κατάλληλη εποπτική συνεργασία.

                  (3)

                  Οι αρμόδιες αρχές των κρατών μελών καταγωγής και υποδοχής θα πρέπει να ακολουθούν τυποποιημένες διαδικασίες για την υποβολή και τη διεκπεραίωση των αιτημάτων συνεργασίας, για τη συνεχή ανταλλαγή πληροφοριών, για τις διαβουλεύσεις και για την παροχή συνδρομής, με την επιφύλαξη τυχόν περαιτέρω ειδών συνεργασίας για τα οποία θα μπορούσαν να συμφωνήσουν οι εν λόγω αρμόδιες αρχές, συμπεριλαμβανομένου του συντονισμού της διαδικασίας λήψης αποφάσεων.

                  (4)

                  Οι περισσότερες ρυθμίσεις συνεργασίας θα πρέπει να διεξάγονται σύμφωνα με διαδικασίες που διέπονται από τον κατ' εξουσιοδότηση κανονισμό (ΕΕ) 2017/589 (2) της Επιτροπής. Θα πρέπει να καθοριστούν τυποποιημένα έντυπα, υποδείγματα και διαδικασίες που καθιστούν δυνατή την προσαρμογή των εν λόγω ρυθμίσεων, προκειμένου να επιτευχθεί υψηλός βαθμός συμμετοχής της αρμόδιας αρχής του κράτους μέλους υποδοχής στο οποίο υπάρχει μεγαλύτερος αντίκτυπος στις αγορές κινητών αξιών και την προστασία των επενδυτών στην περιοχή δικαιοδοσίας του.

                  (5)

                  Οι ρυθμίσεις συνεργασίας θα πρέπει να βασίζονται σε βέλτιστες πρακτικές, συμπεριλαμβανομένων των αρχών που μνημονεύονται στις κατευθυντήριες γραμμές για τις ρυθμίσεις συνεργασίας και την ανταλλαγή πληροφοριών μεταξύ αρμοδίων αρχών και μεταξύ των αρμοδίων αρχών και της Ευρωπαϊκής Αρχής Κινητών Αξιών και Αγορών (ΕΑΚΑΑ) (3) και στο σχετικό πολυμερές μνημόνιο συμφωνίας σχετικά με τις ρυθμίσεις συνεργασίας και την ανταλλαγή πληροφοριών (4), προκειμένου να διασφαλιστεί ότι καλύπτονται όλα τα θέματα που σχετίζονται με την αποτελεσματική συνεργασία μεταξύ των αρμοδίων αρχών και να αξιοποιηθεί η εμπειρογνωμοσύνη που έχει εδραιωθεί από τις αρμόδιες αρχές και την ΕΑΚΑΑ όσον αφορά την εξασφάλιση απρόσκοπτης διασυνοριακής συνεργασίας.

                  (6)

                  Δεδομένου ότι ο βαθμός εποπτικής συνεργασίας εξαρτάται από τη φύση και την κλίμακα των μεταβολών και των εξελίξεων που αφορούν τη λειτουργία ή τη δομή των σχετικών τόπων διαπραγμάτευσης, είναι σκόπιμο να προβλεφθεί ένας ελάχιστος αριθμός συμβάντων για τα οποία η χρήση τυποποιημένων εντύπων, υποδειγμάτων και διαδικασιών μεταξύ των αρμοδίων αρχών της χώρας καταγωγής και της χώρας υποδοχής θα πρέπει να είναι αφετηρία για την κατάρτιση ανάλογων ρυθμίσεων συνεργασίας.

                  (7)

                  Οι αρμόδιες αρχές θα πρέπει, όταν ζητούν συνδρομή με τη μορφή της λήψης μιας δήλωσης, της κίνησης διαδικασίας έρευνας ή της διενέργειας επιτόπιου ελέγχου, να παρέχουν σαφείς εξηγήσεις σχετικά με τους λόγους για τους οποίους η συνδρομή αυτή είναι αναγκαία για την εκτέλεση καθήκοντος που ασκείται από μια αρμόδια αρχή.

                  (8)

                  Προκειμένου να καταστεί δυνατή η συμμετοχή όλων των σχετικών αρμοδίων αρχών, επιπλέον αρμόδιες αρχές θα πρέπει να έχουν τη δυνατότητα να ζητούν να συμμετάσχουν σε μια υφιστάμενη συμφωνία συνεργασίας, σε περίπτωση που ο τόπος διαπραγμάτευσης για τον οποίο έχει συναφθεί συμφωνία συνεργασίας, λόγω μεταγενέστερων εμπορικών εξελίξεων, αποκτά ουσιώδη σημασία σε επιπλέον κράτη μέλη υποδοχής.

                  (9)

                  Όταν, σε εξαιρετικές περιπτώσεις, απαιτούνται επείγουσες ενέργειες προκειμένου να εκπληρωθούν υποχρεώσεις δυνάμει της οδηγίας 2014/65/ΕΕ ή του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (5), ή προκειμένου να διασφαλιστεί η σταθερότητα των αγορών στο οικείο κράτος μέλος, οι τυποποιημένες συμφωνίες για τις ρυθμίσεις συνεργασίας θα πρέπει να επιτρέπουν σε μια αρμόδια αρχή μια εύλογη καθυστέρηση στην εκπλήρωση των υποχρεώσεών της βάσει των συμφωνιών αυτών.

                  (10)

                  Για λόγους συνέπειας και προκειμένου να διασφαλιστεί η ομαλή λειτουργία των χρηματοπιστωτικών αγορών, είναι αναγκαίο οι διατάξεις που προβλέπονται στον παρόντα κανονισμό και οι σχετικές εθνικές διατάξεις για τη μεταφορά της οδηγίας 2014/65/ΕΕ να εφαρμόζονται από την ίδια ημερομηνία.

                  (11)

                  Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η ΕΑΚΑΑ στην Επιτροπή.

                  (12)

                  Η ΕΑΚΑΑ ζήτησε τη γνώμη της ομάδας συμφεροντούχων κινητών αξιών και αγορών, η οποία έχει συσταθεί σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (6) όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Μορφότυπος και χρήση τυποποιημένων εντύπων, υποδειγμάτων και διαδικασιών για τις ρυθμίσεις συνεργασίας
      1.   Οι αρμόδιες αρχές καταγωγής και υποδοχής του τόπου διαπραγμάτευσης του οποίου η λειτουργία έχει αποκτήσει ουσιώδη σημασία κατά την έννοια του άρθρου 79 παράγραφος 2 της οδηγίας 2014/65/ΕΕ καθιερώνουν ανάλογες ρυθμίσεις συνεργασίας με μια συμφωνία συνεργασίας, όπως ορίζεται στο παράρτημα I.
      2.   Οι αρμόδιες αρχές καταγωγής και υποδοχής μπορούν να προσαρμόζουν ή να συμπληρώνουν την τυποποιημένη συμφωνία συνεργασίας που καθορίζεται στο παράρτημα I, ώστε να εξασφαλίζεται ότι οι διατάξεις της είναι ανάλογες προς τις ιδιαίτερες περιστάσεις που γεννούν την ανάγκη για συνεργασία.
      3.   Οι αρμόδιες αρχές καταγωγής και υποδοχής διαβιβάζουν τα αιτήματα συνεργασίας, με τον μορφότυπο που προβλέπεται στο παράρτημα II και ανταποκρίνονται στα εν λόγω αιτήματα με τον μορφότυπο που προβλέπεται στο παράρτημα III.
      Άρθρο 2
      Έναρξη ισχύος και εφαρμογή
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από τις 3 Ιανουαρίου 2018.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 6 Ιουνίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 173 της 12.6.2014, σ. 349.

         (2)  Κατ' εξουσιοδότηση κανονισμός (ΕΕ) 2017/589 της Επιτροπής, της 19ης Ιουλίου 2016, για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα τα οποία προσδιορίζουν τις οργανωτικές απαιτήσεις των επιχειρήσεων επενδύσεων που διενεργούν αλγοριθμικές συναλλαγές (ΕΕ L 87 της 31.3.2017, σ. 417).

         (3)  ESMA/2014/298. Διατίθεται στη διεύθυνση: https://www.esma.europa.eu/databases-library/esma-library

         (4)  ESMA/2014/608. Διατίθεται στη διεύθυνση: https://www.esma.europa.eu/databases-library/esma-library

         (5)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).

         (6)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

         ΠΑΡΑΡΤΗΜΑ I

            Τυποποιημένη συμφωνία για τις ρυθμίσεις συνεργασίας σε περιπτώσεις που η λειτουργία τόπου διαπραγμάτευσης αποκτά ουσιώδη σημασία στο κράτος μέλος υποδοχής

         Για τον σκοπό της καθιέρωσης ανάλογων ρυθμίσεων συνεργασίας μεταξύ [της αρμόδιας αρχής του κράτους μέλους υποδοχής] (αρχή του κράτους μέλους υποδοχής) και [της αρμόδιας αρχής του κράτους μέλους καταγωγής] (αρχή του κράτους μέλους καταγωγής) σε σχέση με τη λειτουργία [του τόπου διαπραγμάτευσης] (τόπος διαπραγμάτευσης) η οποία είναι ουσιώδους σημασίας για τη λειτουργία της αγοράς κινητών αξιών και την προστασία των επενδυτών [στο κράτος μέλος υποδοχής] (κράτος μέλος υποδοχής), οι αρχές του κράτους μέλους καταγωγής και του κράτους μέλος υποδοχής (αρχές) κατέληξαν στην ακόλουθη συμφωνία:
         Άρθρο 1
         Σκοπός και γενικές διατάξεις
         Σκοπός της παρούσας συμφωνίας είναι η δημιουργία ενός πλαισίου συνεργασίας μεταξύ [της αρμόδιας αρχής του κράτους μέλους καταγωγής] και [της αρμόδιας αρχής του κράτους μέλους υποδοχής] όσον αφορά την άσκηση των αντίστοιχων εξουσιών τους σε σχέση με τη λειτουργία [του τόπου διαπραγμάτευσης] που έχει αποκτήσει ουσιώδη σημασία [στο κράτος μέλος υποδοχής]. Η παρούσα συμφωνία μπορεί να συμπληρώνει άλλες ρυθμίσεις συνεργασίας μεταξύ των αρχών.
         Άρθρο 2
         Πεδίο συνεργασίας
         1.   Οι αρχές συμφωνούν στις ακόλουθες μορφές συνεργασίας:

                     [να αναφερθούν οι μορφές συνεργασίες που συμφωνήθηκαν από τις αρχές].

               2.   Οι αρχές συμφωνούν να συνεργάζονται στο πλαίσιο αποφάσεων που αφορούν οποιοδήποτε από τα ακόλουθα συμβάντα, εφόσον αυτά είναι σχετικά με τον τόπο διαπραγμάτευσης: [επιλέξτε τις ακόλουθες επιλογές ως σχετικές με τον πεδίο της συνεργασίας]

                     συμμαχίες, συγχωνεύσεις, σημαντικές εξαγορές, άνοιγμα ή κλείσιμο του τόπου διαπραγμάτευσης ή σημαντικού τμήματος αυτού

                     αλλαγή, χορήγηση, άρνηση ή παύση της παροχής πρόσβασης σε κεντρικούς αντισυμβαλλομένους και στον τόπο διαπραγμάτευσης

                     μεταβολές ιδιοκτησίας που ισοδυναμούν με αλλαγή του ελέγχου, της εταιρικής δομής, της εταιρικής διακυβέρνησης, και άλλα μέτρα ολοκλήρωσης ή αναδιάρθρωσης που αφορούν τον τόπο διαπραγμάτευσης

                     απομακρύνσεις ή διορισμοί στο διοικητικό ή στο εποπτικό συμβούλιο του τόπου διαπραγμάτευσης

                     σημαντικοί νέοι κανόνες διαπραγμάτευσης ή τροποποίηση των υφιστάμενων κανόνων διαπραγμάτευσης που αφορούν, ειδικότερα, την πρόσβαση επενδυτών από το κράτος μέλος υποδοχής στην αγορά ή την εισαγωγή τίτλων από εισηγμένες εταιρείες του κράτους μέλους υποδοχής

                     σημαντικές αλλαγές σε συστήματα και ελέγχους του τόπου διαπραγμάτευσης, συμπεριλαμβανομένων συστημάτων ΤΠ, λογιστικών ελέγχων και μηχανισμών για τη διαχείριση κινδύνων

                     σημαντικές αλλαγές, μεταξύ άλλων μέσω εξωτερικής ανάθεσης, στους χρηματοοικονομικούς, ανθρώπινους ή τεχνολογικούς πόρους του τόπου διαπραγμάτευσης

                     άσκηση εποπτικών εξουσιών, όπως περιγράφονται στο άρθρο 69 παράγραφος 2 στοιχεία ε), στ), η), ια), ιβ), ιγ) έως ιζ), ιθ) και κ) της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου
                         (1), με σημαντικό και ουσιαστικό αντίκτυπο στον τόπο διαπραγμάτευσης ή στους συμμετέχοντες σε αυτόν

                     επιβολή κυρώσεων για παραβάσεις που αναφέρονται στο άρθρο 70 της οδηγίας 2014/65/ΕΕ, οι οποίες έχουν σημαντικό και ουσιαστικό αντίκτυπο στον τόπο διαπραγμάτευσης ή στους συμμετέχοντες σε αυτόν

                     οποιοδήποτε άλλο συμβάν [περιγράψτε το συμβάν]

               Άρθρο 3
         Διαδικασίες αποστολής και επεξεργασίας αιτημάτων συνεργασίας
         1.   Το αίτημα συνεργασίας και η απάντηση στο αίτημα συνεργασίας διατυπώνονται γραπτώς σε σταθερό μέσο. Και τα δύο απευθύνονται στους υπευθύνους επικοινωνίας που έχουν οριστεί δυνάμει της παραγράφου 3.
         2.   Η επικοινωνία μεταξύ της αρμόδιας αρχής που υποβάλλει το αίτημα συνεργασίας (αιτούσα αρχή) και της αρμόδιας αρχής στην οποία υποβάλλεται το αίτημα συνεργασίας (αρχή στην οποία υποβάλλεται το αίτημα) πραγματοποιείται με το ταχύτερο μέσο, λαμβανομένων δεόντως υπόψη των ζητημάτων εμπιστευτικότητας, του χρόνου ανταπόκρισης, του όγκου του υλικού που πρέπει να γνωστοποιηθεί και της ευκολίας πρόσβασης της αιτούσας αρχής στις πληροφορίες.
         3.   Για τον σκοπό της παρούσας συμφωνίας, κάθε αρχή ορίζει έναν ή περισσότερους υπευθύνους επικοινωνίας.
         4.   Η αιτούσα αρχή διαβιβάζει το οικείο αίτημα συνεργασίας υπό τη μορφή που προβλέπεται στο παράρτημα II του εκτελεστικού κανονισμού (ΕΕ) 2017/988 της Επιτροπής (2), και περιλαμβάνει τις πληροφορίες που περιέχονται στο εν λόγω παράρτημα, επισημαίνοντας ειδικότερα τη σημασία της επιδιωκόμενης συνεργασίας για τη λειτουργία της αγοράς ή την προστασία των επενδυτών στο κράτος μέλος υποδοχής, καθώς και κάθε ζήτημα που αφορά τον εμπιστευτικό χαρακτήρα των πληροφοριών που μπορεί να ληφθούν. Η αρχή στην οποία υποβάλλεται το αίτημα παρέχει αμέσως τυχόν διευκρινίσεις που ζητούνται δυνάμει της παραγράφου 5 στοιχείο β).
         5.   Η αρχή στην οποία υποβάλλεται το αίτημα, μόλις παραλάβει αίτημα συνεργασίας, προβαίνει σε όλες τις ακόλουθες ενέργειες:

                     α)

                     βεβαιώνει ότι παρέλαβε το αίτημα συνεργασίας, το συντομότερο δυνατόν και το αργότερο εντός επτά ημερολογιακών ημερών από την ημερομηνία παραλαβής του, αναφέροντας τα στοιχεία επικοινωνίας του υπευθύνου επικοινωνίας και, εάν είναι δυνατόν στο συγκεκριμένο στάδιο, την εκτιμώμενη ημερομηνία απάντησης·

                     β)

                     ζητεί, το συντομότερο δυνατόν, περαιτέρω διευκρινίσεις σε οποιαδήποτε μορφή, εφόσον έχει αμφιβολίες σχετικά με το ακριβές περιεχόμενο της αιτούμενης συνεργασίας·

                     γ)

                     απαντά αμέσως στο αίτημα συνεργασίας με χρήση του εντύπου του παραρτήματος III, παρέχοντας τις πληροφορίες που προβλέπει το εν λόγω έντυπο.

               6.   Ευθύς μόλις διαπιστωθεί καθυστέρηση μεγαλύτερη των επτά ημερολογιακών ημερών από την εκτιμώμενη ημερομηνία απάντησης, που γνωστοποιείται κατ' εφαρμογή της παραγράφου 5 στοιχείο α), η αρχή στην οποία υποβάλλεται το αίτημα ενημερώνει σχετικά την αιτούσα αρχή. Σε περίπτωση που η αιτούσα αρχή έχει χαρακτηρίσει το αίτημα επείγον, οι αρχές αποφασίζουν από κοινού τη συχνότητα της ενημέρωσης σχετικά με το εν λόγω αίτημα.
         7.   Οι αρχές διαβουλεύονται μεταξύ τους, το ταχύτερο δυνατόν, για την επίλυση τυχόν δυσκολιών που μπορεί να προκύψουν κατά τη διεκπεραίωση του αιτήματος, συμπεριλαμβανομένων ζητημάτων που αφορούν το κόστος.
         8.   Με γνώμονα τη διαρκή βελτίωση της συνεργασίας, οι αρχές αλληλοενημερώνονται, κατά περίπτωση, σχετικά με τη χρησιμότητα της συνεργασίας, την έκβαση της υπόθεσης επί της οποίας ζητήθηκε η συνεργασία, καθώς και τυχόν προβλήματα που ανέκυψαν στο πλαίσιο της εν λόγω συνεργασίας.
         Άρθρο 4
         Απάντηση σε αίτημα συνεργασίας
         1.   Η αρχή στην οποία υποβάλλεται το αίτημα λαμβάνει όλα τα αναγκαία μέτρα προκειμένου να παράσχει την αιτούμενη συνεργασία χωρίς καθυστέρηση. Η αρχή στην οποία υποβάλλεται το αίτημα μεριμνά για την ταχεία πραγματοποίηση κάθε αναγκαίας ενέργειας, λαμβάνοντας παράλληλα υπόψη την πολυπλοκότητα του αιτήματος και την αναγκαιότητα, κατά περίπτωση, της συμμετοχής τρίτων ή άλλης αρχής.
         2.   Η αρχή στην οποία υποβάλλεται το αίτημα δύναται να αρνηθεί να ενεργήσει κατόπιν παραλαβής του αιτήματος συνεργασίας, εφόσον κρίνει ότι η εν λόγω ενέργεια συνεπάγεται τη λήψη μέτρου που αντίκειται στη νομοθεσία. Σε περίπτωση που η αρχή στην οποία υποβάλλεται το αίτημα αρνηθεί να ενεργήσει, ενημερώνει την αιτούσα αρχή, χρησιμοποιώντας το υπόδειγμα του παραρτήματος III του εκτελεστικού κανονισμού (ΕΕ) 2017/988 και παραθέτοντας, μεταξύ άλλων, πλήρη περιγραφή των περιστάσεων που αιτιολογούν την απόφασή της.
         Άρθρο 5
         Διαδικασίες για ρυθμίσεις διαρκούς συνεργασίας
         1.   Οι αρχές καθιερώνουν διαδικασίες για τη διενέργεια τακτικών ή ειδικών συνεδριάσεων στις οποίες παρίστανται οι υπεύθυνοι επικοινωνίας που έχουν οριστεί, για τον σκοπό της αποτελεσματικής διαχείρισης των ρυθμίσεων συνεργασίας.
         2.   Η αρχή στην οποία υποβάλλεται το αίτημα ενημερώνει την αιτούσα αρχή, το συντομότερο δυνατόν, σχετικά με την ύπαρξη τυχόν εξαιρετικών περιστάσεων οι οποίες ενδέχεται να αποτρέψουν την εκπλήρωση των υποχρεώσεών της που απορρέουν από την παρούσα συμφωνία, καθώς και σχετικά με τυχόν μέτρα που λαμβάνονται σε αυτό το πλαίσιο.
         Άρθρο 6
         Διαδικασίες διαβούλευσης
         1.   Οι αρχές διαβουλεύονται μεταξύ τους πριν από τη λήψη αποφάσεων στο πλαίσιο συμβάντων που έχουν επιλεγεί σύμφωνα με το άρθρο 2 παράγραφος 2.
         2.   Σε περίπτωση που η αρχή στην οποία υποβάλλεται το αίτημα ενημερώσει την αιτούσα αρχή, σύμφωνα με το άρθρο 5 παράγραφος 2, σχετικά με τα συμβάντα που έχουν επιλεγεί σύμφωνα με το άρθρο 2 παράγραφος 2, οι αρχές διαβουλεύονται μεταξύ τους τουλάχιστον σχετικά με την εποπτική προσέγγιση που θα υιοθετηθεί και την προσδοκώμενη έκβαση όσον αφορά την αντιμετώπιση του σχετικού συμβάντος.
         Άρθρο 7
         Διαδικασίες παροχής συνδρομής: αιτήματα για λήψη κατάθεσης
         1.   Σε περίπτωση που η αιτούσα αρχή προτίθεται να ζητήσει να ληφθεί κατάθεση από κάποιο πρόσωπο, έρχεται σε επαφή με την αρχή στην οποία προτίθεται να αποστείλει το αίτημα ως προς τα ακόλουθα:

                     α)

                     τυχόν νομικούς περιορισμούς ή προσκόμματα και τυχόν διαφορές σχετικά με τις διαδικαστικές απαιτήσεις·

                     β)

                     τα δικαιώματα των προσώπων από τα οποία θα ληφθούν οι καταθέσεις, συμπεριλαμβανομένων, κατά περίπτωση, τυχόν ζητημάτων αυτοενοχοποίησης·

                     γ)

                     την ανάγκη να συμμετέχει προσωπικό της αιτούσας αρχής με την ιδιότητα του παρατηρητή ή του ενεργού συμμετέχοντα·

                     δ)

                     τον ρόλο του προσωπικού της αρχής στην οποία υποβάλλεται το αίτημα και της αιτούσας αρχής κατά τη λήψη της κατάθεσης·

                     ε)

                     αν το πρόσωπο από το οποίο πρόκειται να ληφθεί η κατάθεση έχει το δικαίωμα να επικουρείται από νομικό εκπρόσωπο και, εάν ναι, το πεδίο εφαρμογής της παρέμβασης του εκπροσώπου κατά τη λήψη της κατάθεσης, μεταξύ άλλων όσον αφορά τυχόν πρακτικά ή έκθεση της κατάθεσης·

                     στ)

                     αν η κατάθεση θα ληφθεί σε εθελούσια η αναγκαστική βάση·

                     ζ)

                     αν το πρόσωπο από το οποίο πρόκειται να ληφθεί η κατάθεση είναι μάρτυρας ή ύποπτος·

                     η)

                     αν η κατάθεση θα μπορούσε να χρησιμοποιηθεί σε ποινικές διαδικασίες και αν θα χρησιμοποιηθεί όντως σε ποινικές διαδικασίες, εφόσον αυτό είναι γνωστό·

                     θ)

                     το παραδεκτό της κατάθεσης στη δικαιοδοσία της αιτούσας αρχής·

                     ι)

                     την καταγραφή της κατάθεσης και τις ισχύουσες διαδικασίες·

                     ια)

                     τις διαδικασίες πιστοποίησης ή επιβεβαίωσης της κατάθεσης από το πρόσωπο που την παρέχει, συμπεριλαμβανομένου του αν η εν λόγω πιστοποίηση ή επιβεβαίωση πρόκειται να πραγματοποιηθεί μετά τη λήψη της κατάθεσης·

                     ιβ)

                     τη διαδικασία διαβίβασης της κατάθεσης από την αρχή στην οποία υποβάλλεται το αίτημα στην αιτούσα αρχή, συμπεριλαμβανομένης της ζητούμενης μορφής και του χρονικού διαστήματος.

               2.   Οι αρχές μεριμνούν για την εφαρμογή κατάλληλων ρυθμίσεων ώστε το επιχειρησιακό προσωπικό τους να ενεργεί με αποτελεσματικότητα και, ειδικότερα, να διευθετεί από κοινού τα ακόλουθα:

                     α)

                     τον προγραμματισμό των ημερομηνιών·

                     β)

                     τυχόν πρόσθετες πληροφορίες που μπορεί να απαιτούνται·

                     γ)

                     τον κατάλογο των ερωτήσεων που θα τεθούν στο πρόσωπο από το οποίο θα ληφθεί η κατάθεση και την αναθεώρησή του·

                     δ)

                     τις λεπτομέρειες ταξιδιού, όπως, μεταξύ άλλων, το να λαμβάνεται μέριμνα ώστε οι αρχές να είναι σε θέση να συνεδριάσουν για να συζητήσουν το ζήτημα πριν από τη λήψη της κατάθεσης·

                     ε)

                     το γλωσσικό καθεστώς.

               Άρθρο 8
         Διαδικασίες παροχής συνδρομής: αιτήματα προς μια αρχή για έναρξη διαδικασίας έρευνας ή διενέργεια επιτόπιου ελέγχου
         1.   Σε περίπτωση που η αρχή στην οποία υποβάλλεται το αίτημα αποφασίζει την έναρξη διαδικασίας έρευνας ή τη διενέργεια επιτόπιου ελέγχου, κατόπιν αιτήματος της αιτούσας αρχής, τα μέτρα εποπτείας και έρευνας που λαμβάνει η αρχή στην οποία υποβάλλεται το αίτημα παραμένουν στην αρμοδιότητα και εντός του συνολικού ελέγχου της αρχής στην οποία υποβάλλεται το αίτημα. Η αιτούσα αρχή και η αρχή στην οποία υποβάλλεται το αίτημα δύνανται να διαβουλεύονται μεταξύ τους σχετικά με τον βέλτιστο τρόπο δρομολόγησης του αιτήματος για έναρξη διαδικασίας έρευνας ή διενέργεια επιτόπιου ελέγχου. Η αρχή στην οποία υποβάλλεται το αίτημα τηρεί ενήμερη την αιτούσα αρχή σχετικά με την πορεία της έρευνας ή του επιτόπιου ελέγχου και γνωστοποιεί τα πορίσματά της το συντομότερο δυνατόν.
         2.   Κατά την υποβολή αιτήματος για έναρξη διαδικασίας έρευνας ή για διενέργεια επιτόπιου ελέγχου, η αιτούσα αρχή και η αρχή στην οποία υποβάλλεται το αίτημα διαβουλεύονται μεταξύ τους σχετικά με τα πλεονεκτήματα της διεξαγωγής κοινής έρευνας ή κοινού επιτόπιου ελέγχου.
         3.   Κατά τη λήψη απόφασης σχετικά με την έναρξη κοινής έρευνας ή κοινού επιτόπιου ελέγχου, η αιτούσα αρχή και η αρχή στην οποία υποβάλλεται το αίτημα εξετάζουν τουλάχιστον όλα τα ακόλουθα:

                     α)

                     τυχόν άλλα αιτήματα συνεργασίας που έχει υποβάλει η αιτούσα αρχή, από τα οποία μπορεί να προκύπτει η σκοπιμότητα διεξαγωγής κοινής έρευνας ή κοινού επιτόπιου ελέγχου·

                     β)

                     αν διεξάγουν χωριστά έρευνες σε κάποιο ζήτημα με διασυνοριακές επιπτώσεις, για το οποίο θα ενδεικνυόταν η διεξαγωγή κοινής έρευνας ή κοινού επιτόπιου ελέγχου·

                     γ)

                     ζητήματα που συνδέονται με την αρχή του δεδικασμένου (ne bis in idem)·

                     δ)

                     το νομοθετικό και ρυθμιστικό πλαίσιο σε καθεμία από τις δικαιοδοσίες προκειμένου να διασφαλίζεται η ορθή κατανόηση των δυνητικών ορίων και των νομικών περιορισμών όσον αφορά τη διεξαγωγή κοινής έρευνας ή κοινού επιτόπιου ελέγχου και τυχόν διαδικασιών που ενδέχεται να ακολουθήσουν, συμπεριλαμβανομένων τυχόν ζητημάτων που άπτονται της αρχής του δεδικασμένου·

                     ε)

                     τα αναγκαία μέτρα που αφορούν τη διαχείριση και την κατεύθυνση της έρευνας ή του επιτόπιου ελέγχου·

                     στ)

                     βήματα για κοινή διερευνητική αποστολή·

                     ζ)

                     τη διάθεση πόρων και τον διορισμό ερευνητών·

                     η)

                     τα μέτρα που πρέπει να λάβουν, είτε από κοινού είτε μεμονωμένα·

                     θ)

                     τη δυνατότητα να καταρτιστεί κοινό σχέδιο δράσης και χρονοδιάγραμμα των εργασιών από κάθε αρχή·

                     ι)

                     την αμοιβαία ανταλλαγή των πληροφοριών που συλλέγονται και την υποβολή εκθέσεων σχετικά με τα αποτελέσματα των επιμέρους ενεργειών·

                     ια)

                     ζητήματα που αφορούν την εκάστοτε περίπτωση.

               4.   Σε περίπτωση που η αιτούσα αρχή και η αρχή στην οποία υποβάλλεται το αίτημα κινούν διαδικασία κοινής έρευνας ή κοινού επιτόπιου ελέγχου, προβαίνουν σε όλα τα ακόλουθα βήματα:

                     α)

                     συμφωνούν επί των διαδικασιών για τη διεξαγωγή και την ολοκλήρωσή της/του·

                     β)

                     δρομολογούν συνεχή διάλογο για τον συντονισμό της διαδικασίας συλλογής πληροφοριών και τη διαπίστωση των πραγματικών περιστατικών·

                     γ)

                     εργάζονται εκ του σύνεγγυς και συνεργάζονται μεταξύ τους κατά τη διεξαγωγή της κοινής έρευνας ή του κοινού επιτόπιου ελέγχου·

                     δ)

                     παρέχουν αμοιβαία συνδρομή στο πλαίσιο των επακόλουθων διαδικασιών επιβολής, στον βαθμό που είναι νομικά επιτρεπτό, μεταξύ άλλων συντονίζοντας τυχόν διαδικασίες ή άλλα μέτρα επιβολής που σχετίζονται με το αποτέλεσμα της κοινής έρευνας ή του κοινού επιτόπιου ελέγχου (διοικητικού, αστικού ή ποινικού χαρακτήρα) ή, κατά περίπτωση, τις προοπτικές διακανονισμού.

               5.   Κατά την έναρξη κοινής έρευνας ή κοινού επιτόπιου ελέγχου, η αιτούσα αρχή και η αρχή στην οποία υποβάλλεται το αίτημα εξετάζουν τουλάχιστον όλα τα ακόλουθα:

                     α)

                     τους ειδικούς νόμους που θα αποτελέσουν το αντικείμενο της έρευνας ή του επιτόπιου ελέγχου·

                     β)

                     την κατάρτιση κοινού σχεδίου δράσης, το οποίο περιλαμβάνει, μεταξύ άλλων, ορόσημα και κατανομή αρμοδιοτήτων για την παράδοση του προϊόντος των εργασιών και λαμβάνει υπόψη τις αντίστοιχες προτεραιότητες κάθε αρχής·

                     γ)

                     τον προσδιορισμό και την αξιολόγηση τυχόν νομικών περιορισμών ή προσκομμάτων και τυχόν διαφορών στις διαδικασίες όσον αφορά τα ανακριτικές πράξεις ή τα μέτρα επιβολής ή τυχόν άλλη διαδικασία, συμπεριλαμβανομένων των δικαιωμάτων κάθε προσώπου που αποτελεί αντικείμενο της έρευνας·

                     δ)

                     τον προσδιορισμό και την αξιολόγηση των ειδικών νομικών επαγγελματικών προνομίων που ενδέχεται να έχουν αντίκτυπο στις διαδικασίες έρευνας, καθώς και στις διαδικασίες επιβολής·

                     ε)

                     τη στρατηγική όσον αφορά το κοινό και τα μέσα ενημέρωσης·

                     στ)

                     τη χρήση των πληροφοριών που παρέχονται ή ανταλλάσσονται.

               Άρθρο 9
         Περιορισμοί εμπιστευτικότητας και επιτρεπτές χρήσεις των πληροφοριών
         1.   Οι αρχές αναγνωρίζουν ότι κάθε πληροφορία που ανταλλάσσουν οι αρχές υπόκειται στις διατάξεις των άρθρων 76 και 78 της οδηγίας 2014/65/ΕΕ.
         2.   Οι αρχές, σύμφωνα με τις νομοθετικές και κανονιστικές διατάξεις που ισχύουν στο οικείο κράτος μέλος, τηρούν το απόρρητο κάθε μη δημόσιας πληροφορίας που αφορά τις ρυθμίσεις συνεργασίας και κάθε ανταλλαγής πληροφοριών στο πλαίσιο της παρούσας συμφωνίας, συμπεριλαμβανομένων όλων των ακόλουθων:

                     α)

                     του ίδιου του αιτήματος συνεργασίας και του περιεχομένου του·

                     β)

                     κάθε ζητήματος που προκύπτει από το εν λόγω αίτημα, συμπεριλαμβανομένων τυχόν διμερών διαβουλεύσεων μεταξύ των αρχών και, κατά περίπτωση, όλων των πληροφοριών που αφορούν την άρνηση καθιέρωσης ρυθμίσεων συνεργασίας·

                     γ)

                     των πληροφοριών που παρέχονται αυτόκλητα από κάποια αρχή και του γεγονότος της παροχής των εν λόγω πληροφοριών.

               3.   Οι αρχές μεριμνούν ώστε οι υπάλληλοί τους να συμμορφώνονται με τις ισχύουσες υποχρεώσεις εμπιστευτικότητας.
         4.   Σε περίπτωση που, στο πλαίσιο της διεκπεραίωσης ενός αιτήματος συνεργασίας, η αρχή στην οποία υποβάλλεται το αίτημα κρίνει αναγκαίο ή επιθυμητό να γνωστοποιήσει το γεγονός της υποβολής αιτήματος από την αιτούσα αρχή, η αρχή στην οποία υποβάλλεται το αίτημα προβαίνει στη γνωστοποίηση μόνον αφού συζητήσει με την αιτούσα αρχή τον χαρακτήρα και την έκταση της απαιτούμενης γνωστοποίησης και λάβει τη σχετική συγκατάθεσή της. Εάν η αιτούσα αρχή δεν συγκατατεθεί στη γνωστοποίηση, έχει την επιλογή να αποσύρει το αίτημά της.
         Άρθρο 10
         Τροποποίηση, συμπληρωματικές διατάξεις και αναθεώρηση της παρούσας συμφωνίας
         1.   Η παρούσα συμφωνία μπορεί να τροποποιηθεί ή να συμπληρωθεί με κοινή γραπτή συγκατάθεση των αρχών.
         2.   Οι αρχές παρακολουθούν και επανεξετάζουν τακτικά την εφαρμογή της παρούσας συμφωνίας και διαβουλεύονται μεταξύ τους προκειμένου να βελτιώνουν τη λειτουργία της και να επιλύουν πιθανές δυσκολίες.
         Άρθρο 11
         Πρόσθετα συμβαλλόμενα μέρη
         Αρχές που καθίστανται αρχές υποδοχής μετά την έναρξη ισχύος της παρούσας συμφωνίας δύνανται να αιτούνται να γίνουν συμβαλλόμενα μέρη της.
         Άρθρο 12
         Επίλυση διαφορών
         Οι αρχές προσπαθούν να επιλύουν τυχόν μεταξύ τους διαφορές σχετικά με τη συνεργασία που ζητείται ή παρέχεται δυνάμει της παρούσας συμφωνίας ή σχετικά με την εφαρμογή των διαδικασιών που ορίζονται σε αυτήν. Εάν οι διαφορές σχετικά με τη συνεργασία που ζητείται ή παρέχεται δεν μπορούν να επιλυθούν από την αρχή στην οποία υποβάλλεται το αίτημα και την αιτούσα αρχή, οι εν λόγω αρχές τις επιλύουν στο πλαίσιο του μη δεσμευτικού μηχανισμού μεσολάβησης που προβλέπεται στο άρθρο 31 στοιχείο γ) του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (3) σχετικά με τη σύσταση της ΕΑΚΑΑ.
         Άρθρο 13
         Λύση της συμφωνίας
         1.   Η παρούσα συμφωνία συνάπτεται για απεριόριστο χρονικό διάστημα. Λύεται εφόσον ο τόπος διαπραγμάτευσης τον οποίο αφορά παύει να είναι ουσιώδους σημασίας στο κράτος μέλος υποδοχής.
         2.   Η αρχή που επιθυμεί να αποχωρήσει από την παρούσα συμφωνία ειδοποιεί γραπτώς, τουλάχιστον τριάντα ημερολογιακές ημέρες νωρίτερα, την άλλη αρχή.
         3.   Τυχόν αιτήματα για παροχή πληροφόρησης που διαβιβάστηκαν πριν από την ημερομηνία έναρξης ισχύος της αποχώρησής της διεκπεραιώνονται στο πλαίσιο της παρούσας συμφωνίας, εκτός εάν η αποχωρούσα αρχή ζητήσει άλλως.
         4.   Μετά την αποχώρηση μιας αρχής από την παρούσα συμφωνία, η εν λόγω αρχή εξακολουθεί να εφαρμόζει τα μέτρα προστασίας της εμπιστευτικότητας που ορίζονται στην παρούσα συμφωνία.
         Άρθρο 14
         Δημοσίευση
         Οι αρχές δημοσιεύουν την παρούσα συμφωνία συνεργασίας στους αντίστοιχους δικτυακούς τόπους τους. Δημοσιεύονται επίσης τυχόν τροποποιήσεις ή συμπληρώσεις που επέρχονται στο πλαίσιο του άρθρου 10.
         Άρθρο 15
         Έναρξη ισχύος
         Η παρούσα συμφωνία τίθεται σε ισχύ από την ημερομηνία υπογραφής της από τις αρχές.
         Άρθρο 16
         Υπογραφές

            [αρχή κράτους μέλους καταγωγής]

            [αρχή κράτους μέλους υποδοχής]

            (1)  Οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ L 173 της 12.6.2014, σ. 349).

            (2)  Εκτελεστικός κανονισμός (ΕΕ) 2017/988 της Επιτροπής, της 6ης Ιουνίου 2017, για τον καθορισμό εκτελεστικών τεχνικών προτύπων όσον αφορά τυποποιημένα έντυπα, υποδείγματα και διαδικασίες για τις ρυθμίσεις συνεργασίας σχετικά με τόπο διαπραγμάτευσης του οποίου η λειτουργία έχει ουσιώδη σημασία σε ένα κράτος μέλος υποδοχής (ΕΕ L 149 της 13.6.2017, σ. 3).

            (3)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

         ΠΑΡΑΡΤΗΜΑ II

            Τυποποιημένο έντυπο για αίτημα συνεργασίας

         Κείμενο της εικόνας

            Αριθμός αναφοράς:
            Ημερομηνία:
            Γενικές πληροφορίες
            ΑΠΟ:
            Κράτος μέλος:
            Αιτούσα αρχή:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Ονοματεπώνυμο:
            Τηλ.
            Ηλ. ταχυδρομείο:
            ΠΡΟΣ:
            Κράτος μέλος:
            Αρχή στην οποία υποβάλλεται το αίτημα:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Ονοματεπώνυμο:
            Τηλ.
            Ηλ. ταχυδρομείο:
            Αξιότιμε κύριε / Αξιότιμη κυρία [να συμπληρωθεί το κατάλληλο ονοματεπώνυμο]
            Σύμφωνα με το άρθρο 1 παράγραφος 3 του εκτελεστικού κανονισμού (ΕΕ) 2017/988 της Επιτροπής (1), ζητείται η επείγουσα [να διαγραφεί κατά περίπτωση] συνδρομή σας σχετικά με το/τα ζήτημα/ζητήματα που ορίζονται με περισσότερες λεπτομέρειες κατωτέρω.
            Θα παρακαλούσα να τύχω της ανωτέρω συνδρομής έως [να αναγραφεί ενδεικτική ημερομηνία για την απάντηση και, σε περίπτωση επείγοντος αιτήματος, να αναγραφεί η προθεσμία για τις πληροφορίες που πρέπει να παρασχεθούν] ή, εάν αυτό δεν είναι δυνατόν, μια ένδειξη του πότε προβλέπετε να είστε σε θέση να παράσχετε την αιτούμενη συνδρομή.
            (1) Εκτελεστικός κανονισμός (ΕΕ) 2017/988 της Επιτροπής, της 6ης Ιουνίου 2017, για τον καθορισμό εκτελεστικών τεχνικών προτύπων όσον αφορά τυποποιημένα έντυπα, υποδείγματα και διαδικασίες για τις ρυθμίσεις συνεργασίας σχετικά με τόπο διαπραγμάτευσης του οποίου η λειτουργία έχει ουσιώδη σημασία σε ένα κράτος μέλος υποδοχής (ΕΕ L 149 της 13.6.2017, σ. 3).

         Κείμενο της εικόνας

            Είδος αιτήματος συνδρομής
            Σημειώστε στο/στα αντίστοιχο/-α τετραγωνίδιο/-α
            (1) Παροχή πληροφοριών
            (2) Λήψη κατάθεσης
            (3) Έναρξη έρευνας ή κοινής έρευνας
            (4) Επιτόπιος έλεγχος
            (5) Άλλο
            Ιστορικό και λόγοι του αιτήματος συνδρομής
            [να συμπληρωθεί/-ούν η διάταξη/οι διατάξεις της τομεακής νομοθεσίας βάσει της οποίας η αιτούσα αρχή είναι αρμόδια να επιληφθεί του θέματος]
            Το αίτημα αφορά την παροχή συνδρομής σχετικά με
            [να συμπληρωθεί περιγραφή του αντικειμένου του αιτήματος, ο σκοπός για τον οποίο ζητείται η συνδρομή, τα πραγματικά περιστατικά στα οποία στηρίζεται η έρευνα και αποτελούν τη βάση του αιτήματος, και να εξηγηθεί η χρησιμότητά της]
            Σε συνέχεια
            [κατά περίπτωση, να συμπληρωθούν τα λεπτομερή στοιχεία του προηγούμενου αιτήματος, ώστε να είναι δυνατός ο εντοπισμός του]
            1. Παροχή πληροφοριών
            α) Περιγραφή [Για λόγους συνέπειας, προτείνεται ο διαχωρισμός της επικεφαλίδας κάθε υποενότητας από τις οδηγίες (με πλάγιους χαρακτήρες) κατά τη συμπλήρωση των υποενοτήτων.]
            [Να περιγραφούν λεπτομερώς οι συγκεκριμένες πληροφορίες που ζητούνται, συνοδευόμενες από τους λόγους για τους οποίους θα είναι χρήσιμες οι εν λόγω πληροφορίες, και να παρασχεθεί κατάλογος των προσώπων που θεωρείται ότι διαθέτουν τις πληροφορίες που ζητούνται ή των τόπων από τους οποίους ενδέχεται να συγκεντρωθούν οι πληροφορίες αυτές, εάν είναι γνωστά/-οί.]

         Κείμενο της εικόνας

            β) Προσδιορισμός των σχετικών χρηματοπιστωτικών μέσων
            [Εάν το αίτημα αφορά πληροφορίες σχετικά με συναλλαγή ή εντολή σε συγκεκριμένο χρηματοπιστωτικό μέσο, να παρασχεθούν οι ακόλουθες πληροφορίες.]
            Αναγνωριστικός κωδικός (ID) προϊόντος: [να συμπληρωθεί ακριβής περιγραφή του χρηματοπιστωτικού μέσου, μεταξύ άλλων ο κωδικός ISIN]
            Αναγνωριστικός κωδικός (ID) προσώπου:
            [να συμπληρωθεί η ταυτότητα οποιουδήποτε προσώπου συνδέεται με τη συναλλαγή ή την εντολή, συμπεριλαμβανομένου προσώπου που συναλλάσσεται στο χρηματοπιστωτικό μέσο ή για λογαριασμό του οποίου θεωρείται ότι πραγματοποιήθηκε η συναλλαγή]
            Ημερομηνίες:
            [να αναγραφούν οι ημερομηνίες μεταξύ των οποίων πραγματοποιήθηκαν οι συναλλαγές ή οι εντολές στα εν λόγω χρηματοπιστωτικά μέσα, συμπεριλαμβανομένων, στην περίπτωση σημαντικού χρονικού διαστήματος, των λόγων για τους οποίους είναι επωφελές το σύνολο του χρονικού διαστήματος]
            γ) Ενδιαφερόμενοι
            [Εάν το αίτημα αφορά πληροφορίες σχετικά με τις επιχειρηματικές δραστηριότητες ή τις δραστηριότητες προσώπου, να παρασχεθούν όσο το δυνατόν ακριβέστερες πληροφορίες, ώστε να μπορεί να προσδιοριστεί το εν λόγω πρόσωπο.]
            δ) Ιδιαίτερα ευαίσθητος χαρακτήρας
            [Εάν υπάρχουν ειδικά ζητήματα σχετικά με τον ευαίσθητο χαρακτήρα των πληροφοριών που ζητούνται, να παρασχεθεί μια ένδειξη όσον αφορά τον ευαίσθητο χαρακτήρα των πληροφοριών που περιέχονται στο αίτημα και τυχόν ειδικές προφυλάξεις που πρέπει να λαμβάνονται κατά τη συλλογή των πληροφοριών, λόγω ζητημάτων που αφορούν την έρευνα.]
            ε) Πρόσθετες πληροφορίες:
            [Να αναφερθεί αν η αιτούσα αρχή έχει επικοινωνήσει ή θα επικοινωνήσει με τυχόν άλλη αρχή ή υπηρεσία επιβολής του νόμου σε σχέση με το αντικείμενο του αιτήματος ή με οποιαδήποτε άλλη αρχή η οποία, εξ όσων γνωρίζει η αιτούσα αρμόδια αρχή, ενδιαφέρεται ιδιαίτερα για το αντικείμενο του αιτήματος.]
            στ) Επείγων χαρακτήρας
            [Σε περίπτωση επείγοντος αιτήματος και σε περίπτωση που τάσσονται τυχόν προθεσμίες, να εξηγηθούν πλήρως ο επείγων χαρακτήρας του αιτήματος και τυχόν προθεσμίες πριν από την παρέλευση των οποίων έχει ζητήσει η αιτούσα αρχή να παρασχεθούν οι πληροφορίες.]
            2. Λήψη κατάθεσης
            α) Λήψη κατάθεσης: ενόρκως /καθ’ υπεύθυνη δήλωση
            β) Αναγκαιότητα και σκοπός της λήψης κατάθεσης:

         Κείμενο της εικόνας

            γ) Ονοματεπώνυμο του προσώπου/των προσώπων από το οποίο/τα οποία θα ληφθεί η κατάθεση:
            [Να συμπληρωθούν τα στοιχεία των προσώπων από τα οποία θα ληφθεί η κατάθεση προκειμένου να είναι σε θέση η αρχή στην οποία υποβάλλεται το αίτημα να αρχίσει τη διαδικασία κλήτευσης, κατά περίπτωση.]
            δ) Λεπτομερής περιγραφή των πληροφοριών που ζητούνται, συμπεριλαμβανομένου προκαταρκτικού καταλόγου ερωτήσεων (εάν είναι διαθέσιμος κατά τον χρόνο υποβολής του αιτήματος):
            ε) Πρόσθετες πληροφορίες:
            [Εάν το προσωπικό της αιτούσας αρχής ζητεί να συμμετάσχει στη λήψη της κατάθεσης, τα στοιχεία των συμμετεχόντων υπαλλήλων της αιτούσας αρχής, κατά περίπτωση, περιγραφή τυχόν νομικών και διαδικαστικών απαιτήσεων που πρέπει να τηρούνται για να διασφαλιστεί το παραδεκτό των καταθέσεων που δόθηκαν κατά τη διάρκεια της συνέντευξης στη δικαιοδοσία της αιτούσας αρχής.]
            3. Έναρξη έρευνας ή κοινής έρευνας
            [Εάν το αίτημα αφορά την έναρξη έρευνας για λογαριασμό της αιτούσας αρχής, να παρασχεθούν πληροφορίες προκειμένου να είναι σε θέση η αρχή στην οποία υποβάλλεται το αίτημα να αξιολογήσει αν ενδιαφέρεται ενδεχομένως να συμμετάσχει σε κοινή έρευνα, συμπεριλαμβανομένης της πρότασης της αιτούσας αρχής για διεξαγωγή κοινής έρευνας, το σκεπτικό της και τα οφέλη που θα αποκομίσει η αρχή στην οποία υποβάλλεται το αίτημα. Να συμπεριληφθούν όλες οι σχετικές πληροφορίες προκειμένου να είναι σε θέση η αρχή στην οποία υποβάλλεται το αίτημα να παράσχει την αναγκαία συνδρομή, ξεκινώντας έρευνα ή κοινή έρευνα, κατά περίπτωση.]
            4. Έναρξη επιτόπιου ελέγχου ή κοινού ελέγχου
            [Εάν το αίτημα αφορά την έναρξη επιτόπιου ελέγχου για λογαριασμό της αιτούσας αρχής, να παρασχεθούν πληροφορίες προκειμένου να είναι σε θέση η αρχή στην οποία υποβάλλεται το αίτημα να αξιολογήσει αν ενδιαφέρεται ενδεχομένως να συμμετάσχει σε κοινό επιτόπιο έλεγχο, συμπεριλαμβανομένης της πρότασης της αιτούσας αρχής για διεξαγωγή κοινού επιτόπιου ελέγχου, το σκεπτικό της και τα οφέλη που θα αποκομίσει η αρχή στην οποία υποβάλλεται το αίτημα. Να συμπεριληφθούν όλες οι σχετικές πληροφορίες προκειμένου να είναι σε θέση η αρχή στην οποία υποβάλλεται το αίτημα να παράσχει την αναγκαία συνδρομή, ξεκινώντας επιτόπιο έλεγχο ή κοινό επιτόπιο έλεγχο, κατά περίπτωση.]
            5. Περιορισμοί εμπιστευτικότητας και επιτρεπτές χρήσεις των πληροφοριών
            [Να προστεθούν τυχόν αναγκαίες προειδοποιήσεις εμπιστευτικότητας ή τυχόν αναγκαίοι περιορισμοί όσον αφορά τις επιτρεπτές χρήσεις των πληροφοριών (εφόσον οι εν λόγω περιορισμοί συνάδουν με το δίκαιο της Ένωσης).]
            Με εκτίμηση,
            [υπογραφή]

         ΠΑΡΑΡΤΗΜΑ III

            Τυποποιημένο έντυπο απάντησης σε αίτημα συνεργασίας

         Κείμενο της εικόνας

            Αριθμός αναφοράς:
            Ημερομηνία:
            Γενικές πληροφορίες
            ΑΠΟ:
            Κράτος μέλος:
            Αρχή στην οποία υποβάλλεται το αίτημα:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Ονοματεπώνυμο:
            Τηλ.
            Ηλ. ταχυδρομείο:
            ΠΡΟΣ:
            Κράτος μέλος:
            Αιτούσα αρχή:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Ονοματεπώνυμο:
            Τηλ.
            Ηλ. ταχυδρομείο:
            Αξιότιμε κύριε/Αξιότιμη κυρία [να συμπληρωθεί το κατάλληλο ονοματεπώνυμο]
            Σύμφωνα με το άρθρο 1 παράγραφος 3 του εκτελεστικού κανονισμού (ΕΕ) 2017/988 της Επιτροπής (1), διεκπεραιώσαμε το αίτημά σας με ημερομηνία [ηη.μμ.εεεε] και αριθμό αναφοράς [να συμπληρωθεί ο αριθμός αναφοράς του αιτήματος].
            Πληροφορίες που συγκεντρώθηκαν
            [Εάν έχουν συγκεντρωθεί οι πληροφορίες, παραθέστε τις πληροφορίες εδώ ή εξηγήστε πώς θα παρασχεθούν.]
            (1) Εκτελεστικός κανονισμός (ΕΕ) 2017/988 της Επιτροπής, της 6ης Ιουνίου 2017, για τον καθορισμό εκτελεστικών τεχνικών προτύπων όσον αφορά τυποποιημένα έντυπα, υποδείγματα και διαδικασίες για τις ρυθμίσεις συνεργασίας σχετικά με τόπο διαπραγμάτευσης του οποίου η λειτουργία έχει ουσιώδη σημασία σε ένα κράτος μέλος υποδοχής (ΕΕ L 149 της 13.6.2017, σ. 3).

         Κείμενο της εικόνας

            Οι παρεχόμενες πληροφορίες είναι εμπιστευτικές και κοινολογούνται στην [να συμπληρωθεί το όνομα της αιτούσας αρχής] σύμφωνα με [να συμπληρωθεί η διάταξη της ισχύουσας τομεακής νομοθεσίας] και με την προϋπόθεση ότι οι πληροφορίες θα παραμείνουν εμπιστευτικές σύμφωνα με [να συμπληρωθεί η διάταξη της ισχύουσας τομεακής νομοθεσίας].
            Η [να συμπληρωθεί το όνομα της αιτούσας αρχής] εφαρμόζει τις απαιτήσεις της [να συμπληρωθεί η διάταξη της ισχύουσας τομεακής νομοθεσίας] όσον αφορά τους περιορισμούς εμπιστευτικότητας και τις επιτρεπτές χρήσεις των εν λόγω πληροφοριών.
            [Να προστεθούν τυχόν άλλες αναγκαίες προειδοποιήσεις εμπιστευτικότητας ή τυχόν αναγκαίοι περιορισμοί όσον αφορά τις επιτρεπτές χρήσεις των πληροφοριών (εφόσον οι εν λόγω περιορισμοί συνάδουν με το δίκαιο της Ένωσης)].
            Με εκτίμηση,
            [υπογραφή]


title: Εκτελεστικός κανονισμός (ΕΕ) αριθ. 1074/2011 της Επιτροπής, της 24ης Οκτωβρίου 2011 , για την έγκριση του παρασκευάσματος Saccharomyces cerevisiae NCYC R-625 ως πρόσθετης ύλης ζωοτροφών για απογαλακτισμένα χοιρίδια (κάτοχος της έγκρισης είναι η εταιρεία Integro Gida SAN. ve TIC. A.S. που εκπροσωπείται από την εταιρεία RM Associates Ltd) Κείμενο που παρουσιάζει ενδιαφέρον για τον ΕΟΧ

text:
               25.10.2011

               EL

               Επίσημη Εφημερίδα της Ευρωπαϊκής Ένωσης

               L 278/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1074/2011 ΤΗΣ ΕΠΙΤΡΟΠΉΣ
   της 24ης Οκτωβρίου 2011
   για την έγκριση του παρασκευάσματος Saccharomyces cerevisiae NCYC R-625 ως πρόσθετης ύλης ζωοτροφών για απογαλακτισμένα χοιρίδια (κάτοχος της έγκρισης είναι η εταιρεία Integro Gida SAN. ve TIC. A.S. που εκπροσωπείται από την εταιρεία RM Associates Ltd)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση έγκρισης για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της έγκρισης αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την έγκριση του Saccharomyces cerevisiae NCYC R-625. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά την έγκριση του παρασκευάσματος που αναφέρεται στο παράρτημα ως πρόσθετη ύλη ζωοτροφών για απογαλακτισμένα χοιρίδια, το οποίο θα ταξινομηθεί στην κατηγορία πρόσθετων υλών «Ζωοτεχνικές πρόσθετες ύλες».

               (4)

               Από τη γνώμη της Ευρωπαϊκής Αρχής για την Ασφάλεια των Τροφίμων («η Αρχή»), της 11ης Μαΐου 2011 (2), προκύπτει ότι το παρασκεύασμα Saccharomyces cerevisiae NCYC R-625, υπό τους προτεινόμενους όρους χρήσης, δεν έχει ανεπιθύμητες ενέργειες στην υγεία των ζώων, στην υγεία του ανθρώπου ή στο περιβάλλον και ότι η χρησιμοποίηση της εν λόγω πρόσθετης ύλης έχει τη δυνατότητα να βελτιώνει τις επιδόσεις ανάπτυξης των απογαλακτισμένων χοιριδίων. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση της πρόσθετης ύλης στην αγορά. Η Αρχή επαλήθευσε επίσης την έκθεση για τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του Saccharomyces cerevisiae NCYC R-625 διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Οκτωβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Δελτίο EFSA 2011· 9 (5):2173.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, μέθοδος ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                  4b1872

                  Integro Gida SAN. ve TIC. Α.S. που εκπροσωπείται από την εταιρεία RM Associates Ltd

                     Saccharomyces cerevisiae

                  NCYC R-625

                                 Σύνθεση πρόσθετης ύλης

                              Παρασκεύασμα Saccharomyces cerevisiae NCYC R-625 που περιέχει κατ’ ελάχιστον 1 x 1010 CFU/g πρόσθετης ύλης

                                 Χαρακτηρισμός της δραστικής ουσίας

                                 Saccharomyces cerevisiae NCYC R-625

                                 Μέθοδος ανάλυσης
                                  (1)

                                          Καταμέτρηση: τεχνική της απόχυσης με CGYE agar [yeast extract dextrose chloramphenicol (CGYE) agar] (EN 15789)

                                          Ταυτοποίηση: Αλυσιδωτή αντίδραση πολυμεράσης (PCR)

                  Χοιρίδια
                  (απογαλακτισμένα)

                  —

                  4 x 1010

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                              2.

                              Για χρήση σε απογαλακτισμένα χοιρίδια μέγιστου βάρους περίπου 35 kg.

                              3.

                              Για ασφάλεια: Κατά τον χειρισμό να χρησιμοποιείται μάσκα προστασίας της αναπνοής.

                  14.11.2021

         (1)  Πληροφορίες σχετικά με τις μεθόδους ανάλυσης διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2017/1109 της Επιτροπής, της 21ης Ιουνίου 2017, σχετικά με την κατάργηση της αναστολής υποβολής αιτήσεων πιστοποιητικών εισαγωγής στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 891/2009 στον τομέα της ζάχαρης

text:
               23.6.2017

               EL

               Επίσημη Εφημερίδα της Ευρωπαϊκής Ένωσης

               L 162/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1109 ΤΗΣ ΕΠΙΤΡΟΠΉΣ
   της 21ης Ιουνίου 2017
   σχετικά με την κατάργηση της αναστολής υποβολής αιτήσεων πιστοποιητικών εισαγωγής στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 891/2009 στον τομέα της ζάχαρης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1) και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 891/2009 της Επιτροπής (2) ανοίχθηκαν ετήσιες δασμολογικές ποσοστώσεις για την εισαγωγή προϊόντων του τομέα της ζάχαρης.

               (2)

               Η υποβολή αιτήσεων πιστοποιητικών εισαγωγής όσον αφορά τον αύξοντα αριθμό 09.4320 είχε ανασταλεί από τις 28 Σεπτεμβρίου 2016 με τον εκτελεστικό κανονισμό (ΕΕ) αριθ. 2016/1728 της Επιτροπής (3).

               (3)

               Με τον εκτελεστικό κανονισμό (ΕΕ) 2017/1085 της Επιτροπής (4) αυξήθηκε η ετήσια ποσότητα για τον εν λόγω αύξοντα αριθμό. Η αναστολή υποβολής αιτήσεων πρέπει συνεπώς να καταργηθεί.

               (4)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αναστολή της υποβολής αιτήσεων πιστοποιητικών εισαγωγής όσον αφορά τον αύξοντα αριθμό 09.4320 που προβλέπεται στον εκτελεστικό κανονισμό (ΕΕ) 2016/1728 καταργείται.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουνίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (ΕΕ L 254 της 26.9.2009, σ. 82).

      (3)  Εκτελεστικός κανονισμός (ΕΕ) 2016/1728 της Επιτροπής, της 27ης Σεπτεμβρίου 2016, σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 8 έως τις 14 Σεπτεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 891/2009 στον τομέα της ζάχαρης και την αναστολή της υποβολής αιτήσεων για τα πιστοποιητικά αυτά (ΕΕ L 261 της 28.9.2016, σ. 7).

      (4)  Κανονισμός (ΕΕ) 2017/1085 της Επιτροπής, της 19ης Ιουνίου 2017, για την τροποποίηση του κανονισμού (ΕΚ) αριθ. 891/2009 σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (ΕΕ L 156 της 20.6.2017, σ. 19).


title: Εκτελεστικός κανονισμός (ΕΕ) αριθ. 1052/2014 της Επιτροπής, της 2ας Οκτωβρίου 2014 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jambon de Vendée (ΠΓΕ)]

text:
               8.10.2014

               EL

               Επίσημη Εφημερίδα της Ευρωπαϊκής Ένωσης

               L 292/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1052/2014 ΤΗΣ ΕΠΙΤΡΟΠΉΣ
   της 2ας Οκτωβρίου 2014
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jambon de Vendée (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Γαλλία για την καταχώριση της ονομασίας «Jambon de Vendée» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Jambon de Vendée» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Jambon de Vendée» (ΠΓΕ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 1.2. Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Οκτωβρίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 153 της 21.5.2014, σ. 14.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2015/30 της Επιτροπής, της 17ης Δεκεμβρίου 2014 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Potjesvlees uit de Westhoek (ΠΓΕ)]

text:
               9.1.2015

               EL

               Επίσημη Εφημερίδα της Ευρωπαϊκής Ένωσης

               L 5/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/30 ΤΗΣ ΕΠΙΤΡΟΠΉΣ
   της 17ης Δεκεμβρίου 2014
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Potjesvlees uit de Westhoek (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση καταχώρισης της ονομασίας «Potjesvlees uit de Westhoek» που υπέβαλε το Βέλγιο δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Potjesvlees uit de Westhoek» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Potjesvlees uit de Westhoek» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.2: προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2014.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 260 της 9.8.2014, σ. 13.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13.6.2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2015/1498 της Επιτροπής, της 7ης Σεπτεμβρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.9.2015

               EL

               Επίσημη Εφημερίδα της Ευρωπαϊκής Ένωσης

               L 234/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1498 ΤΗΣ ΕΠΙΤΡΟΠΉΣ
   της 7ης Σεπτεμβρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Σεπτεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  173,3

                  MK

                  41,5

                  XS

                  29,8

                  ZZ

                  81,5

                  0707 00 05

                  TR

                  116,3

                  XS

                  42,0

                  ZZ

                  79,2

                  0709 93 10

                  TR

                  132,5

                  ZZ

                  132,5

                  0805 50 10

                  AR

                  146,2

                  BO

                  135,7

                  CL

                  137,0

                  UY

                  64,0

                  ZA

                  139,4

                  ZZ

                  124,5

                  0806 10 10

                  EG

                  233,7

                  MA

                  201,0

                  MK

                  63,9

                  TR

                  137,2

                  ZZ

                  159,0

                  0808 10 80

                  AR

                  188,7

                  BR

                  88,5

                  CL

                  125,4

                  NZ

                  145,1

                  US

                  136,8

                  UY

                  110,5

                  ZA

                  109,2

                  ZZ

                  129,2

                  0808 30 90

                  AR

                  189,8

                  CL

                  108,0

                  TR

                  131,5

                  ZA

                  113,5

                  ZZ

                  135,7

                  0809 30 10, 0809 30 90

                  MK

                  68,9

                  TR

                  148,1

                  ZZ

                  108,5

                  0809 40 05

                  BA

                  55,4

                  IL

                  336,8

                  MK

                  55,1

                  XS

                  68,2

                  ZZ

                  128,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 492/2012 της Επιτροπής, της 7ης Ιουνίου 2012 , για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Berenjena de Almagro (ΠΓΕ)]

text:
               12.6.2012

               EL

               Επίσημη Εφημερίδα της Ευρωπαϊκής Ένωσης

               L 151/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 492/2012 ΤΗΣ ΕΠΙΤΡΟΠΉΣ
   της 7ης Ιουνίου 2012
   για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Berenjena de Almagro (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 9 παράγραφος 1 πρώτο εδάφιο και δυνάμει του άρθρου 17 παράγραφος 2 του κανονισμού (ΕΚ) αριθ. 510/2006, η Επιτροπή εξέτασε την αίτηση της Ισπανίας για την έγκριση τροποποιήσεων στοιχείων των προδιαγραφών της προστατευόμενης γεωγραφικής ένδειξης «Berenjena de Almagro», η οποία καταχωρίσθηκε δυνάμει του κανονισμού (ΕΚ) αριθ. 2400/96 της Επιτροπής (2), όπως τροποποιήθηκε με τον κανονισμό (ΕΚ) αριθ. 2206/2003 (3).

               (2)

               Δεδομένου ότι οι εν λόγω τροποποιήσεις δεν είναι ήσσονος σημασίας κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή δημοσίευσε την αίτηση τροποποιήσεων, κατ’ εφαρμογή του άρθρου 6 παράγραφος 2 πρώτο εδάφιο του εν λόγω κανονισμού, στην Επίσημη Εφημερίδα της Ευρωπαϊκής Ένωσης (4). Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω τροποποίηση πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνονται οι τροποποιήσεις των προδιαγραφών οι οποίες έχουν δημοσιευθεί στην Επίσημη Εφημερίδα της Ευρωπαϊκής Ένωσης και αφορούν την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Ιουνίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ L 327 της 18.12.1996, σ. 11.

      (3)  ΕΕ L 330 της 18.12.2003, σ. 13.

      (4)  ΕΕ C 283 της 27.9.2011, σ. 16.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΙΣΠΑΝΙΑ
      Berenjena de Almagro (ΠΓΕ)